title: "Weestfrasch"
text: "D\u00e5t Weestfrasch (aw weestfrasch: Frysk unti Westerlauwersk Frysk) as en friiske spr\u00e4ke ma amenbai 400.000 spreegere \u00f6nj Weestfraschl\u00f6nj.\n\nKlassifikasjoon \nWeestfrasch is fr\u00fcn tu da ouder biise frasche spr\u00e4ken, Saaterfrasch unti Nordfrasch. Widere is d\u00e5t weestfrasche uk fr\u00fcn tu da angelsakische spr\u00e4ken, s\u00fc as et ainglisch unti schotsk. Da angelsaksische un frasche spr\u00e4ken bile tuhuupe j\u00fc anglofrasche spr\u00e4kefloose bane j\u00fc germ\u00e5\u00e5nsche spr\u00e4kefloose. D\u00f6\u00f6r foole spr\u00e4kekontakt ouer da iirhunerte heet d\u00e5t weestfrasche diling uk foole ma d\u00e5t neederl\u00f6njsch gemiinsom.\n\nDa sn\u00e5\u00e5kere\n\nSpr\u00e4kegebiit \nJ\u00fc weestfrasche spr\u00e4ke w\u00e5rt in j\u00fc neederl\u00f6njsche prowins Frysl\u00e2n sn\u00e5\u00e5ked. Awt f\u00e5\u00e5stl\u00f6nj w\u00e5rt \u00f6nj j\u00fc gemiinde Weststellingwerf j\u00fc weestfrasche spr\u00e4ke ai as mamenspr\u00e4ke sn\u00e5\u00e5ked. \u00d6nj da gemiinden Kollumerl\u00f6nj, It Bilt (gemiinde Waadhoeke) unti Ooststellingwerf w\u00e5rt d\u00e5t foon en diilj foont f\u00f6lkj as mamenspr\u00e4ke sn\u00e5\u00e5ked. Aw da ail\u00f6nje w\u00e5rt j\u00fc spr\u00e4ke awt weestlike unti \u00e5\u00e5sterlike diilj foon Skylge un awt ail\u00f6nj Skierm\u00fbntseach. \u00d6njt Groningerl\u00f6nj w\u00e5rt j\u00fc spr\u00e4ke \u00f6nj e toorpe Marum, De W\u00fclp unti De Pein sn\u00e5\u00e5ked.\n\nDial\u00e4kte \nAw weestfrasch jeeft et oocht dial\u00e4kte. D\u00e5t Noardhoeksk, Klaaifrysk, W\u00e2ldfrysk unti S\u00fadwesthoeksk san da grutste dial\u00e4kte. Da sn\u00e5\u00e5kere foon daheere fjouer dial\u00e4kte koone jam g\u00f6dj ferst\u00f6nje. Deerbai is d\u00e5t Noardhoeksk en ouergungsdial\u00e4kt twasche Klaaifrysk unti W\u00e2ldfrysk. Foont Noardhoeksk w\u00e5rt oofting s\u00e4id, d\u00e5t is en sliik foont Klaaifrysk. Da dial\u00e4kte Skylgersk, Aastersk, Hylpersk unti Skierm\u00fbntseagersk san da fjouer latj dial\u00e4kte. Da fjouer dial\u00e4kte w\u00e5rde ai foon m\u00f6r as 1.000 manschne sn\u00e5\u00e5ked. D\u00f6\u00f6r di isoliirte l\u00e5\u00e5ge san d\u00e5t rucht ap\u00e5rtie dial\u00e4kte un daheere dial\u00e4kte wike d\u00e5t m\u00e5\u00e5st foont huuchweestfrasche ouf.\n\nSn\u00e5\u00e5ker\u00f6njt\u00e5l \nDa m\u00e5\u00e5ste sn\u00e5\u00e5kere foont weestfrasch laawe \u00f6nj e prowins Frysl\u00e2n. J\u00fc prowins heet 653.953 inboogere (oktoober 2021). For 53,6 % is weestfrasch j\u00fc mamenspr\u00e4ke, d\u00e5t san s\u00fc amenbai 350.000 manschne. \u00d6njt Groningerl\u00f6nj lawe nuch ungef\u00e4\u00e4r 3.000 manschne da weestfrasch as mamenspr\u00e4ke br\u00fcke. For s\u00fcwat 150.000 manschne is weestfrasch en tweedspr\u00e4ke. \u00d6njt b\u00fctenl\u00f6nj jeeft et nuch m\u00f6r sn\u00e5\u00e5kere. Rucht akeroote \u00f6njt\u00e5le jeeft et deer ai tou.\n\nFoon da 653.953 inboogere koon 94% frasch ferst\u00f6nje, 74% frasch sn\u00e5\u00e5ke, 77% frasch leese unti 30% frasch schriwe.\n\nHistoori \nD\u00e5t weestfrasch heet ham \u00fct et \u00fc\u00fcljfrasch \u00f6njtwiklet. Madelfrasch as en uurd, wat for d\u00e5t weestfrasche foon 1550 bit 1800 br\u00fcket w\u00e5rt. D\u00e5t jeeft niinj gr\u00fcn foon e spr\u00e4kewaasenschap for d\u00e5theer indiiling, ouers dadeere iirnge wjarn en wichtie tid for e weestfrasch literatuur. For\u00e5lem Gysbert Japicx as dilingend\u00e4is nuch bek\u00e5nd. J\u00fc mod\u00e4rne weestfrasche schraftspr\u00e4ke as \u00f6njt 19. iirhunert \u00f6njtst\u00f6\u00f6n foon autoore s\u00fc as da brouderne Halbertsma \u00e4n Waling Dykstra. As basis for jare schriwwise as Gysbert Japicx sin \u00e5rbe br\u00fckt.\n\nStandardfrasch \n\u00d6ntj 17. iirhunert began Gysbert Japiks en \u00e4in standart schriwwise tu \u00f6njtwiklen, huker wider\u00f6njtwiklet w\u00f6rden wus foon Joast Hiddes Halbertsma \u00f6njt 19. iirhunert. 1834 publisiirde Joast H. Halbertsma sin schriwwis. Et j\u00e4if \u00f6njt eedere 19. iirhunert uk oudere schriwwisen, ouers da h\u00e4i n\u00e5nj luk. Foole elem\u00e4nte foon Halbertsma unti Japiks w\u00f6rden br\u00fckt \u00f6nj e Selskipsstavering, j\u00fc jarst ofisj\u00e4l schriwwise j\u00fc 1879 f\u00e5\u00e5stl\u00e4id w\u00f6rden as. \u00d6njt iir 1948 kaam j\u00fc Akademystavering tu sch\u00fcns, huker en ferb\u00e4\u00e4dring foon e Selskipsstavering  wus. \u00d6njt iir 1980 wus j\u00fc leest schriwwis, j\u00fc Steatestavering, j\u00fc diling nuch br\u00fbkt w\u00e5rd unti \u00f6njt iir 2015 en lait \u00f6njp\u00e5\u00e5sed w\u00f6rden as. D\u00e5t standardfrasch kamt grutendiiljs foon e dial\u00e4kte Kloaifr\u00e4isk unti Wooldfr\u00e4isk, da grutst dial\u00e4kte foont weestfrasch.\n\nHeeruner \u00f6nj e tabel en ferglik foont standardweestfrasch unti da oudere fjouer dial\u00e4kte.\n\n\u00d6njt frasch alfabeet w\u00e5rde da b\u00f6kst\u00e4\u00e4winge \"q\" \u00e4n \"x\" bloot in persoonsnoomen, \u00f6nj e schraftspr\u00e4ke w\u00e5rde daheere b\u00f6kst\u00e4\u00e4winge ai schraawen. Tubai w\u00e5rt di b\u00f6kst\u00e4\u00e4 \"y\" as ne Fariante fon \"i\" as en wari\u00e5nt foon \"i\" br\u00fckt, \u00e4n w\u00e5rt \u00f6njt uurdeb\u00f6k uk so alfabetisiirt, s\u00fcd\u00e4nji as tu baispal d\u00e5t uurd \"ympulsyf\" \u00f6njt uurdeb\u00f6k uner di b\u00f6kst\u00e4\u00e4 tu finen. Di b\u00f6kst\u00e4\u00e4 \"c\" w\u00e5rt \u00f6nj e weestfrasche schraftspr\u00e4ke \u00e5liine \u00f6nj e b\u00f6kst\u00e4\u00e4wingekombinasjoon \"ch\" br\u00fckt. Da b\u00f6kst\u00e4\u00e4winge \"v\", \"z\" un \"ch\" w\u00e5rde uler bait uurdbegin schraawen \u00e4n di b\u00f6kst\u00e4\u00e4 \"g\" w\u00e5rt uler bait uurdiinje schraawen. Huum k\u00f6\u00f6 j\u00fc weestfrasche schraftspr\u00e4ke iinjf\u00e5ch foon oudere spr\u00e4ken \u00fctenouderh\u00fc\u00fclje d\u00f6\u00f6r da diakritische tiikne (\"\u00e2\", \"\u00ea\", \"\u00f4\", \"\u00fb\" un \"\u00fa\").\n\nFonetiik \u00e4n Fonologii\n\nKorte luute\n\nLunge luute\n\nDilst\u00e4\u00e4gen touluute\n\nAwst\u00e4\u00e4gen touluute\n\nTriiluute\n\nKonson\u00e5nte\n\nSii uk \n Swadesh_list_nuurdfresk\n\nFriiske_spr\u00e4ke"